Қарағанды облысы, Шет ауданы
әкімдігі жанындағы үкіметтік емес ұйымдармен ынтымақтастық және өзара іс-қимыл жөніндегі аудандық кеңес
№4 хаттамасы


Өткізілген орны:                                                      Шет ауданы әкімдігі 

Өткізілген күні:                                             	    28 тамыз 2026 жыл


Күн тәртібі:

1. Ауылдық елді мекендердегі қоғамдық бастамаларды дамыту және тұрғындардың қоғамдық өмірге белсенді қатысуын арттыру мәселесі.
Қатысқандар:
	№
	Т.А.Ә.
	Лауазымы

	1. 
	Карсембаев Даурен 
Құралұлы
	Кеңес төрағасы, Шет ауданы әкімінің орынбасары

	2. 
	Ахметов Асхат
Жанатұлы
	Кеңес төрағасының орынбасары, Шет ауданының ішкі саясат, мәдениет және тілдерді дамыту бөлімінің басшысы

	3. 
	Елубаева Гүлден Игенқызы
	Кеңес хатшысы, Шет ауданының ішкі саясат, мәдениет және тілдерді дамыту бөлімінің маманы

	4. 
	Омаров Азамат
Егінбайұлы
	Шет ауданының депутаты, «ШетКоммунСервис» КМК директоры

	5. 
	Нурманова Асель
Тельмановна
	Аудандық Қоғамдық кеңесінің мүшесі

	6. 
	Қызылов Өмірғали
Ахмедияұлы
	Аудандық Ардагерлер кеңесінің төрағасы

	7. 
	Жүніс Шоқан 
Кәмелұлы
	Шет ауданының жұмыспен қамту және әлеуметтік бағдарламалар бөлімінің басшысы

	8. 
	Дәулетқабылов Наурызбай
Сұлтанұлы
	Шет аудандық жастар ресурстық орталығының директоры

	9. 
	Жәнібеков Ертай
Жарылғапұлы
	«Ұлағат Қазақ тілі қоғамы» ҚБ төрағасы

	10. 
	Ахметова Гүлшара 
Қамиқызы
	«Ақтілеу» ҚБ төрайымы

	11. 
	Касымова Гульжихан 
Айпкалиевна
	«АМАНАТ» Шет ауданының мүгедектер қоғамы» ҚБ төрайымы



ТЫҢДАЛДЫ:
Күн тәртібіндегі мәселе бойынша Ахметова Гүлшара Қамиқызы сөз сөйлеп, ауылдық елді мекендердегі қоғамдық бастамалардың қазіргі жағдайы және тұрғындардың қоғамдық жұмыстарға қатысуы туралы ақпарат берді.
Ауыл тұрғындарының елді мекендерді дамытуға, абаттандыруға, көгалдандыруға, санитарлық тазалықты қамтамасыз етуге, мәдени және спорттық іс-шараларды ұйымдастыруға белсенді қатысуы маңызды екендігі атап өтілді.
Сонымен қатар жергілікті деңгейдегі қоғамдық бастамаларды іске асыруда ауыл тұрғындары, бастамашыл топтар, қоғамдық ұйымдар, жастар және жергілікті атқарушы органдар арасындағы өзара іс-қимылдың маңыздылығы айтылды.
ТАЛҚЫЛАНДЫ
Отырыста ауылдық елді мекендердегі қоғамдық белсенділікті арттыру мәселелері талқыланды.
Талқылау барысында ауыл тұрғындарын қоғамдық іс-шараларға тарту, жергілікті бастамаларды іске асыру, волонтерлік қозғалысты дамыту және жастардың қоғамдық жұмыстарға қатысуын арттыру мәселелеріне назар аударылды.
Сондай-ақ ауылдық жерлерде абаттандыру, көгалдандыру, тазалық жұмыстары, мәдени-көпшілік және спорттық іс-шаралар өткізу барысында тұрғындардың белсенділігін арттыру қажеттілігі қаралды.
Қоғамдық бастамаларды іске асыру кезінде бастамашыл топтардың, ҮЕҰ өкілдерінің және ауыл жастарының қатысуы мәселесі талқыланды.
ҚАУЛЫ ЕТТІ
1. Ауылдық елді мекендердегі қоғамдық бастамаларды дамыту бойынша жұмыстар жалғастырылсын.
2. Тұрғындардың қоғамдық іс-шараларға қатысуын қамтамасыз ету мақсатында ауылдық округтерде тиісті жұмыстар жүргізілсін.
3. Ауыл тұрғындарының, жастардың, бастамашыл топтар мен қоғамдық ұйымдардың қоғамдық жұмыстарға қатысуы қамтамасыз етілсін.
4. Ауылдық елді мекендерде абаттандыру, көгалдандыру, санитарлық тазалық және қоғамдық тәртіп бағыттарындағы іс-шараларды ұйымдастыру жұмыстары жалғастырылсын.
5. Қоғамдық бастамалардың іске асырылу барысы тұрақты бақылауда ұсталсын.
6. Осы хаттамалық тапсырмалардың орындалуын бақылау Шет ауданы ішкі саясат, мәдениет және тілдерді дамыту бөлімінің басшысы А.Ахметовке жүктелсін.


Кеңес төрағасы: 						Д.Кәрсембаев

Хатшы: 								Г.Елубаева

